cyanic-selkie/wikianc huggingface dataset:
Luukki
Luukin kartano ja ulkoilualue
Kaakossa ulkoilualue rajoittuu Luukinjärveen. Lisäksi alueella on seitsemän lampea: Hauklampi, Käärlampi, Hepolampi, Mustlampi, Väärälampi, Halkolampi ja Kaitalampi. Alueella kulkevista joukko ulkoilupolkuja, joista kaksi on merkitty myös viitoitetuiksi luontopoluiksi opastauluineen. Niistä toinen on 9, toinen 6 kilometrin pituinen. Molemmat alkavat ja päättyvät kartanon pihalta, ja niiden alkuosa Mustlammelle saakka on yhteinen. Pidempi reitti kulkee myös Halkolammen ja Kaitalammen ohi rantaa pitkin, ja muutkin lammet ovat lähellä reittiä. Kaitalammen rannalla on myös uimapaikka ja grillikatos.
Osa Luukin kartanon pelloista on yhä viljelyksessä, mutta suurin osa ulkoilualueesta on metsää. Siellä on myös kaksi aarnialuetta, Luukin aarnialue lähellä Hauklampea sekä Kaitalahden aarnialue Kaitalammen länsipuolella.
Luukin kartanon lähelle ja aivan ulkoilupolkujen alkuun pääsee Helsingistä useammalla seutulinjalla sekä joillakin Espoon sisäisillä linjoilla. Vihdintietä pitkin on vajaan kymmenen kilometrin matka Kehä III:n risteykseen Vantaan puolelle ja noin 25 kilometrin matka Helsingin keskustaan.
Toukokuun 2011 alusta alkaen on telttailu kiellettyä Luukin ulkoilualueella. Sen sijaan siellä on varattu alue matkailuvaunuja varten.
Pascal Chimbonda
Pascal Chimbonda (s. 21. helmikuuta 1979 Les Abymes, Guadeloupe) on ranskalainen peliuransa päättänyt jalkapalloilija, pelipaikaltaan puolustaja.
Chimbonda pelasi aktiiviuransa viimeiset vuodet Englannin Valioliigan Tottenhamissa,edustettuaan sitä ennen Le Havrea, Bastiaa, Wigania ja Tottenhamia ja Sunderlandia.
26. tammikuuta 2009 Chimbonda palasi Tottenhamiin oltuaan poissa joukkueesta vain kuusi kuukautta, kun siirto Tottenhamista Sunderlandiin oli kesällä 2008 varmistunut. Tottenham rekisteröi Chimbondan 15 minuuttia liian myöhään valioliigajoukkueeseensa, joten Chimbonda ei ole vielä edustuskelpoinen 27. tammikuuta pelattavassa Stoke City pelissä.
Chimbonda on pelannut myös Ranskan maajoukkueessa. Hän kuului Ranskan joukkueeseen vuoden 2006 MM-kisoissa.
Kolbäcksån
pienoiskuva|Kolbäcksånin pääuoma on merkitty vahvistetulla viivalla kartan pohjoisosaa. Kolbäcksån on Ruotsissa Taalainmaan Smedjebackenista alas Västmanlandin läänin Hallstahammariin virtaava 103 kilometriä pitkä joki, joka kuuluu Kolbäckesånin valuma-alueessa sen 174 kilometriä pitkään pääuomaan.
Kolbäcksån kuuluu Norrströmin vesistöön (vesistöaluetunnus 61), jonka valuma-alueen pinta-ala on 22 650 neliökilometriä (km²) ja jonka vesistöreitin pääuoman alaosaan kuuluvat esimerkiksi laskujoki Norrström, järvi Mälaren, Eskilstunaån ja järvi Hjälmaren. Kolbäcksån on vesistöreittinsä sivujoki, jonka valuma-alueen pinta-ala on 3 115 km² eli 13,8 % koko vesistöalueensa pinta-alasta. Se laskee Mälareniin Galtenin Fredenin lashteen Hallstahammarin kunnassa.
Juho Kotilainen
Juho (Juhana) Kotilainen (28. syyskuuta 1814 Heinävesi – 19. maaliskuuta 1876 Heinävesi) oli maanviljelijä ja valtiopäivämies.
Lemu
Lemu on Suomen entinen kunta ja keskiajalla perustettu vanha kirkkopitäjä. Nykyään se on Maskua Varsinais-Suomen maakunnassa ja kuului aiemmin Länsi-Suomen lääniin. Lemun ja Askaisten kunnat liittyivät Maskuun vuoden 2009 alusta. Muodostetun uuden Maskun kunnan vaakunaksi valittiin Askaisten entinen vaakuna.
Juho Kotilainen
Juho Kotilaisen vanhemmat olivat Lassi Kotilainen ja Beata Sallinen ja puoliso Anna Maria Kotilainen. Kotilainen oli lautamies ja herastuomari ja toimi kunnallisissa luottamusehtävissä. Hän oli talonpoikaissäädyssä Vähä-Savon alisen tuomiokunnan edustaja valtiopäivillä 1863–1864. Kotilainen oli valtiopäivillä valitsijamies ja laki- sekä säädyn yksityisen valitusvaliokunnan jäsen.
Emmanuelle Chriqui
Emmanuelle Sophie Anne Chriqui (s. 10. joulukuuta 1975 Montréal, Quebec, Kanada) on kanadalainen näyttelijä.
Darude
pienoiskuva|Darude [[El Salvadorissa vuonna 2004.]] Darude (oikealta nimeltään Toni-Ville Henrik Virtanen, s. 17. heinäkuuta 1975 Eura) on suomalainen DJ ja säveltäjä, jonka tunnetuin trance-kappale Sandstorm oli vuonna 2000 menestys Isossa-Britanniassa ja koko Euroopassa. Se on yksi kaikkien aikojen menestyneimmistä instrumentaalisista äänitteistä.
Emmanuelle Chriqui
Chriqui syntyi Montrealissa marokonjuutalaisille vanhemmille. Hän on esiintynyt useissa televisiosarjoissa ja elokuvissa; jälkimmäisten joukossa ovat muun muassa 100 kimmaa (2000), Rokulipäivä (2000), Ihmisjahti (2003) ja Viiden päivän sota (2011).
Darude
Sandstormin tuottajana toimi Jaakko Salovaara (JS16).
Emmanuelle Chriqui
Chriquin pitkäaikaisin televisiorooli on ollut sivuosa Sloan McQuewickinä HBO:n Entouragessa vuosina 2005–2011. Hänet tunnetaan myös Mentalist-sarjasta, jossa hän näytteli sarjamurhaaja Red Johnin apuria Lolerei Martinsia.
Chriqui sijoittui vuonna 2006 Maxim-lehden Hot 100 -listan 37. sijalle. Tammikuussa 2010 verkkosivusto AskMen.com valitsi hänet vuoden 2009 kauneimmaksi naiseksi.
Darude
Elämä
Euran Hinnerjoella nuoruutensa viettäneen Daruden ura alkoi hänen ollessaan lukiossa. Hän oli tuolloin innostunut musiikin tekemisestä tietokoneella. Daruden pitäessä teknobileitä luokkatovereilleen hän soitti ruotsalaisen eurodance-artistin Leila K:n "Rude Boy" -kappaletta neljä kertaa. Häntä alettiinkin tämän jälkeen kutsua leikillisesti Rude Boyksi. Rude Boy vaihtui myöhemmin muotoon Da Rude, josta tuli lopulta Darude.
Darude jatkoi innokkaasti uraansa ja vuonna 1997 hänen demojaan soitettiin joillakin radiokanavilla. Hänen kappaleitaan oli myös ladattavissa MP3.com-sivustolla. Vuonna 1999 hän teki Sandstorm-kappaleen demon tuottajalleen Jaakko Salovaaralle (JS16). Darude teki myös levytyssopimuksen Salovaaran 16 Inch Records -levy-yhtiön kanssa ja pian sen jälkeen Sandstorm julkaistiin singlenä.
Ura
Sandstorm osoittautui suureksi hitiksi ympäri maailman. Erityisen hyvin kappale menestyi Suomen lisäksi Britanniassa. Suomessa single myi platinaa ja pysyi Suomen virallisella singlelistalla 42 viikkoa nousten parhaimmillaan kolmanneksi viikolla 30/2000. Sandstormia myytiin maailmanlaajuisesti 2 miljoonaa kappaletta. Vuoden 2015 maaliskuuhun mennessä sitä oli myyty yli kolme miljoonaa kappaletta.
Daruden Before the Storm -debyyttialbumia myytiin 800 000 kappaletta ympäri maailman. Albumin toinenkin single Feel the Beat menestyi hyvin.
2001 Darude teki menestyksekkään Before the Storm: Australian Tour Edition -kiertueen. Vuonna 2002 julkaistiin Before the Storm Special Edition, joka sisälsi alkuperäisten kappaleiden lisäksi niistä tehdyt remix-versiot.
Vuonna 2003 julkaistiin Daruden toinen studioalbumi Rush. Albumilta julkaistiin singlet Music ja Next to You.
Daruden kolmas studioalbumi Label This! julkaistiin lokakuussa 2007. Albumilta julkaistiin singlet Tell Me sekä My Game.
Vuonna 2008 Darude sai Turun Walk of Fame -tähtiaukiolle oman Turun Tähden -tunnustuksen.
Darudelta ilmestyi 14. elokuuta 2015 uusi studioalbumi Moments, jolta julkaistiin 20. maaliskuuta single ”Beautiful Alien”. Albumi nousi Suomen virallisen listan sijalle 31.
Darude edusti yhdessä laulaja-näyttelijä Sebastian Rejmanin kanssa Suomea vuoden 2019 Eurovision laulukilpailussa Tel Avivissa Israelissa kappaleella Look away. Kappale jäi ensimmäisen semifinaalin viimeiseksi.
Darude näyttelee tv-sarjassa Syke yhdessä jaksossa sen vuonna 2020 esitettävällä seitsemännellä tuotantokaudella.
Darude kertoi Villa Hintikka -tv-ohjelmassa tammikuussa 2020 että hänen toinen korvansa on sairauden vuoksi kuuroutunut.
Yksityiselämä
Nykyisin Ville Virtanen asuu Michelle-vaimonsa, vuonna 2009 syntyneen poikansa ja 2017 syntyneen tyttärensä kanssa Salossa. Ennen hän asui Atlantassa. Virtanen tekee DJ-keikkoja pääosin Yhdysvalloissa mutta myös ympäri maailmaa.
Albumit
pienoiskuva|Darude [[Torontossa vuonna 2007.]]
Singlet
Kappaleen jälkeen paras listasijoitus Suomen virallisella singlelistalla.
Lemu
Ennen lakkauttamistaan Lemun naapurikunnat olivat Askainen, Masku, Mietoinen ja Nousiainen.
Lemun kunta oli perustettu vuonna 1869. Historiallisesti sen on päätelty olleen osa Nousiaisten muinaispitäjää, josta se erkani kuitenkin jo keskiajalla omaksi hallinto- ja kirkkopitäjäkseen. Kunnan väestöstä suurin osa asuu keskustaajaman alueella. Maatalousvaltaisilla haja-asutusalueilla vanha kylärakenne on säilynyt hyvin uudisrakentamisen keskittyessä pääasiassa keskustaan kaavoitetuille asuntoalueille.
Suuri osa kunnan pinta-alasta on erikokoisten metsäsaarekkeiden pirstomaa peltomaata; erityisesti merta ympäröivät maankohoamisrannikot on otettu tehokkaaseen viljelyskäyttöön. Kunnan etelärajalla virtaa Halkkoaukon merenlahteen laskeva Hirvijoki, jonka suurimmat sivuhaarat ovat Vähäjoki ja Kuuvanjoki. Lemun pohjoisosassa sijaitseva pieni, osittain umpeenkasvanut Mannerjärvi on entisen kunnan alueen ainoa järvi. Lemun merialueella sijaitsee myös useita pieniä saaria, joista monet ovat matala- ja ruovikkorantaisia. Maankohoamisen vuoksi useimmat niistä ovat tosin kasvamassa kiinni sekä mantereeseen että toisiinsa.
Kunnan nimen alkuperästä ei ole olemassa varmaa tietoa. Useimmin mainitun selityksen mukaan Lemun nimi olisi johdettu Lemunlahdesta, jonka rannalla kunta sijaitsee. Teorian mukaan lahden nimi olisi alun perin ollut Lemulahti, joka varsinkin paikallisessa murteessa olisi tarkoittanut matalaa, maatuvaa ja liejurantaista lahtea sekä erityisesti sen tyypillistä hajua eli lemua. Myöhemmin lahden nimestä olisi sitten lyhentymänä muodostunut nimi koko pitäjälle.
Historia
Lemun alue on noussut merenpinnan yläpuolelle maankohoamisen seurauksena vasta varsin myöhään. Vielä kivikauden loppupuolella, noin vuonna 1300 eaa., on koko pitäjän alue ollut saaristoa. Vanhan kunnan alueella on kuitenkin ollut asutusta jo kivikaudella. Muinaisjäännösinventoinneissa on löydetty eri aikakausien esineistön lisäksi muun muassa kolme kivikautista asuinpaikkaa sekä rautakautinen ruumiskalmisto Miiaisten kylässä, sekä rautakautinen Kuuvanvuoren muinaislinna. Inventoinneissa kirjattuja historiallisen ajan jäänteitä ovat puolestaan useat vallimaiset ja muurimaiset rakennelmat sekä kolme kalliokirjoitusta. thumb|left|250px|[[Lemun kirkko|Lemun harmaakivikirkko on peräisin keskiajalta.]] Ensimmäinen kirjallinen maininta Lemusta pitäjänä on keskiajalta, vuodelta 1380, jolloin sen mainitaan kuuluneen Nousiaisten Pyhän Maarian seurakuntaan. Näihin aikoihin olivat jo useimmat Lemun kylistä syntyneet. Vanhimmat niistä on ajoitettu jopa 1200-luvulle. Lemun seurakunnan oletetaan itsenäistyneen Nousiaisista jo ennen vuotta 1404 omaksi hallinto- ja kirkkopitäjäkseen. Myös Askainen oli pitkään Lemun pitäjän osa. Askaisten kappeliseurakunta mainitaan osana Lemua ensimmäistä kertaa v. 1592, mutta luultavasti kappeliseurakunta on tätäkin vanhempi.
Julia Ducournau
Julia Ducournau (s. 18. marraskuuta 1983 Pariisi) on ranskalainen elokuvaohjaaja ja -käsikirjoittaja, joka voitti vuonna 2021 toisella elokuvallansa Titane Cannesin elokuvajuhlien pääpalkinnon Kultaisen palmun.
Lemu
Historia
Virallisesti Lemun kunta perustettiin vuonna 1869. Lemun ja Askaisten seurakunnat toimivat itsenäisinä vuosien 1910 ja 1959 välillä, mutta ne yhdistettiin uudelleen vuonna 1960 Lemu-Askaisten seurakunnaksi.
Kylät
Heikkinen, Helala, Hievunen, Iso-Vallunen, Järäinen, Kaitainen, Kaivonen, Kallela, Kovala, Kuneninen, Leppävainio Mannerjärvi, Maskulainen, Mattila, Miiainen, Monnoinen, Niittukartano, Nikkarla, Nyynäinen, Oukkula, Pappila, Peinikkala, Penninen (hävinnyt), Raukunen, Seijainen, Seppälä, Taloinen, Tenhola, Toijola, Torttila, Tuhkala, Valpperi, Vastila, Verainen, Vipinen, Vitikainen, Vähä-Vallunen, Yllikäinen
Julia Ducournau
Ducournau syntyi Pariisissa vuonna 1983. Hän myös kasvoi Pariisissa ja opiskeli käsikirjoittamista La Fémisissa, mistä hän valmistui vuonna 2008. Ennen ensimmäisen elokuvansa valmistumista Ducournau työskenteli story editorina ja käsikirjoituskonsulttina.
Lemu
Kylät
Kovelan keskeneräinen kartta, Seppälän kartta vuodelta 1698, Vitikaisen kartta vuodelta 1698 maanmittari Magnus Bergmanin tekemät.
Nähtävyydet
thumb|left|270px|Ruoikkoa Kuurnanpään rannassa, jossa sijaitsee myös kunnan uimaranta. Järviruoko on kunnan nimikkokasvi. Lemun tärkein luontokohde on Oukkulanlahden lintuvesialue. Se on noin 900 hehtaarin laajuinen Metsähallituksen kosteikko-life -ohjelmaan kuuluva Natura-alue. Siihen kuuluvat Oukkulanlahden lisäksi myös Halkko- ja Rukanaukon vesialueet. Oukkulanlahdelle on rakennettu vuonna 2004 lintutorni Kaidanpään niemeen sekä tornille johtava luontopolku. Tämän lisäksi Lemun eteläosan laajoilla peltoaukeilla sijaitsee useita luonnontilaisia ja rauhoitettuja tammimetsiä, jotka ovat viimeisiä jäänteitä alueen lehdoista. Natura-verkostoon kuuluvia tammimetsiä on yhteensä 26 hehtaaria.
Julia Ducournau
Ducournaun ensimmäinen elokuva oli lyhytelokuva Junior. Se kertoo tytöstä, joka saatuaan vatsaflunssan luo ihonsa käärmeen tavalla. Se esitettiin vuoden 2011 Cannesin elokuvajuhlien Kriitikoiden viikolla, missä se sai Petit Rail d’Or -palkinnon. Vuonna 2012 ensi-iltansa sai puolestaan televisioelokuva Mange, jonka pääosassa oli bulimiasta kärsinyt nainen, joka pyrki kostamaan collegessa häntä piinanneille.
Lemu
Nähtävyydet
thumb|200px|Näkymä etelään Halkkoaukon laidalla sijaitsevalta Aitsaarelta. Saaren rannat kuuluvat Oukkulanlahden lintuvesialueeseen.
Keskustan läheisyydessä kulkee myös Kolkanpolun jalan ja pyörällä kuljettava noin 20 kilometrin pituinen retkeilyreitti, jonka varrella on kaksi laavua ja kaksi näköalapaikkaa. Polulta on yhteys Mietoisten alueen retkeilyreitille. Reitti ei kuitenkaan kierrä suojelualueiden kautta, vaan se kulkee pääosin talousmetsissä ja pienillä paikallisteillä.
Julia Ducournau
Ducournaun ensimmäinen pitkä teatterielokuva oli vuonna 2016 ensi-iltansa saanut Raw. Sen keskeisin henkilö on 16-vuotias Justine, joka aloittaa opiskelut eläinlääketieteellisessä. Justine on kasvissyöjä, joka kuitenkin pakotetaan syömään jäniksen munuaisen, mistä hänelle syntyy halu kannibalismiin. Elokuva palkittiin Cannesin elokuvajuhlilla Fipresci-palkinnolla, ja Ranskassa se sai parhaan esikoisohjaajan Louis Delluc -palkinnon. Kansainvälistä huomiota elokuva sai kuitenkin Toronton elokuvajuhlilla, missä kaksi yleisön jäsentä pyörtyi sen esityksen aikana.
Lemu
Nähtävyydet
Kulttuurinähtävyyksistä tärkeimmät ovat keskiaikainen 1450-luvulla rakennettu Pyhän Olavin harmaakivikirkko ja vanhaan lainamakasiiniin perustettu kotiseutumuseo Kemppien tupa kirkon vieressä. Kirkon paikalla on sijainnut jo 1200-luvulla pieni puinen kappelikirkko, josta ovat peräisin nykyisen kirkon krusifiksi ja kastemalja. 1300-luvulla rakennettu kivinen kappeli toimii nykyisen kirkon sakastina. Kirkon kellotapuli on rakennettu vuonna 1812. Kirkon ainoa seinämaalaus kuvaa Martti Lutheria. Kirkonkirjoissa on myös nähtävillä merkintä Marsalkka Mannerheimin osallistumisesta rippikirkkoon. Viereisessä, kesäsunnuntaisin auki olevassa kotiseutumuseossa on näytteillä muun muassa vanhaa lemulaista talonpoikaisesineistöä. Museo sijaitsee 1887 rakennetussa lainamakasiinissa.
Tapahtumat
Loppukesästä järjestettävät Lemust' leippä -markkinat ovat Lemun merkittävin vuotuinen tapahtuma. Markkinoilla myyvät tuotteitaan ainoastaan paikalliset tuottajat ja yhdistykset. Markkinoita kutsuttiin 2000-luvulle asti Olavinmarkkinoiksi kirkon suojelupyhimyksen mukaan. Nykyinen nimi juontaa juurensa paikalliseen perinteiseen pitoruokaan, Lemun leipä -limppuun, jota myös myydään markkinoilla. Pappilan limpuiksi kutsutut maustelimput nimettiin 1980-luvulla Lemun pitäjäruoaksi.
Julia Ducournau
Ducournau aloitti Raw’n jälkituotantovaiheessa seuraavan elokuvansa suunnittelun. Titane sai ensi-iltansa vuoden 2021 Cannesin elokuvajuhlilla, missä se voitti juhlien pääpalkinnon Kultaisen palmun. Ducournau oli toinen nainen, joka voitti kyseisen palkinnon. Ensimmäinen oli ollut Jane Campion, joka palkittiin vuonna 1993 Pianosta. Titane kertoo nuoresta naisesta, joka tulee raskaaksi autolle. Hän on myös sarjamurhaaja, joka etsii turvaa työnarkomaanilta palomieheltä esittämällä tämän kadonnutta poikaa.
Lemu
Palvelut ja elinkeinorakenne
Lemussa on suhteellisen vähän palveluita. Taajaman keskustassa sijaitsee muun muassa Sale-ryhmään kuuluva päivittäistavarakauppa, sekä kirjasto ja parturi. Kunnan Hirvijoen puoleisen rajan tuntumassa, Kustavintien varrella sijaitsee grillikioski Lemun portti. Järäisten rakenteilla olevan uuden yritysalueen reunalla toimivan Naantalin kalatuotteen tiloissa toimi aiemmin asiamiesposti, joka lopetettiin toukokuussa 2009.
Vaikka maatalous onkin kunnassa tärkeä tuotannonala, on Lemun elinkeinorakenne palveluvaltainen. Vuonna 2004 sijaitsi 60,9 % kunnan työpaikoista palvelualalla. Jalostuksen osuus työpaikoista oli 25,8 % ja alkutuotannon 11,9 %. Muiden alojen osuus oli 1,4 %. Kunnan suurin yksityinen työllistäjä on Kustavintien varrella sijaitseva Saarset Oy:n kuormalavoja ja muita pakkausmateriaaleja valmistava tehdas. Kunnan työpaikkaomavaraisuusaste on 45 prosenttia.
Urheilu
Lemussa toimii urheiluseura Lemun Visa. Urheiluseuran aktiivisinta toimintaa edustaa tällä hetkellä naisten lentopallojoukkue LeVi, sekä juniorijalkapallojoukkue Lemun Visa FC. Lemun Visa FC:n kotikenttänä toimii Lemun urheilukenttä. Toimintansa Visa FC aloitti vuonna 1934.
Nguyễn Thị Bình
Nguyễn Thị Bình (o.s. Nguyễn Thị Châu Sa, s. 1927) on vietnamilainen poliitikko ja diplomaatti, joka tuli erityisesti ulkomailla tunnetuksi Etelä-Vietnamin kansallisen vapautusrintaman eli Vietkongin edustajana. Hän oli mukana esimerkiksi Pariisin rauhanneuvotteluissa neuvottelijoiden ainoana naispuolisena jäsenenä. Vietnamin sodan jälkeen hän toimi Vietnamin varapresidenttinä vuosina 1992–2002, jääden lopulta eläkkeelle toisen kautensa loputtua.
Elämäkerta
Nguyễn Thị Bình syntyi Saigonissa vuonna 1927 ja hän oli syntyjään nimeltään Nguyễn Thị Châu Sa. Hänen isoisänsä Phan Chu Trinh oli yksi Vietnamin tunnetuimpia kansallismielisen liikkeen hahmoja. 1950-luvulla Bình oli yksi Saigonin opiskelijamellakoiden johtajista. Mellakat tunnettiin Trần Văn Ơnin liikkeenä ja Bình päätyi osallisuudestaan vankilaan vuonna 1951. Bình vapautettiin Geneven konferenssin jälkeen vuonna 1954, minkä jälkeen hän liittyi Saigonissa perustettuihin vastarintaliikkeisiin. Vuonna 1961 hänet valittiin kansallisen vapautusrintaman eli Vietkongin keskuskomiteaan, jonka palveluksessa hän edusti järjestöä vuosien 1962 ja 1969 välillä esimerkiksi Afrikassa ja Euroopassa. Bình antoi runsaasti haastatteluja lehdistölle ja etenkin länsimaissa hänestä tuli kansallisen vapautusrintaman tunnetuin edustaja.
Pariisin rauhanneuvottelujen alkaessa vuonna 1968 Bìnhistä tuli kansallisen vapautusrintaman pääneuvottelija. Hänet valitsi mahdollisesti tehtävään Ho Chi Minh ja hän oli ainoa neuvottelupöydässä istunut nainen. Bình puhui sujuvaa ranskaa, minkä lisäksi valintaan saattoi vaikuttaa se, että hänen tunnettu isoisänsä asui Ranskassa, jonne hänet oli karkotettu veristen verotuksen vastaisten kapinoiden jälkeen vuonna 1908. Neuvottelujen onnistumisen kannalta kansallisen vapautusrintaman tunnustamisesta virallisesti tuli yksi rauhanneuvottelujen kompastuskivistä. Vuonna 1969 hänestä tehtiin Etelä-Vietnamin väliaikaisen vallankumoushallituksen ulkoministeri ja edusti tässä virassaan edelleen etelän kommunisteja Pariisissa. Neuvottelijana Bình pyrki varmistamaan, että Etelä-Vietnamin presidentti Nguyễn Văn Thiệun otetta maasta heikennettäisiin ja että amerikkalaisten sotavankien vapautuksen yhteydessä vapautettaisiin myös Etelä-Vietnamin poliittiset vangit. Hän arvostelikin Pohjois-Vietnamin edustaja Lê Ðức Thọn ja Yhdysvaltojen Henry Kissingerin aikaansaamaa sopimusta vuonna 1972, joka ei hänen mielestään selvittänyt sotavankitilannetta tyydyttävällä tavalla. Bình allekirjoitti kuitenkin lopullisen sopimuksen vuonna 1973 Etelä-Vietnamin väliaikaisen vallankumoushallituksen puolesta.
Vietnamin sodan jälkeen Bình toimi eri virkatehtävissä. Vuonna 1992 hänestä tuuli maan varapresidentti. Hän toimi virassaan kaksi kautta ja jäi lopulta eläkkeelle vuonna 2002. Vielä eläkkeelle jäämisensä jälkeen Bình on toiminut järjestöissä, jotka ovat keskittyneet koulutukseen ja esimerkiksi Vietnamin sodan aikana käytetyn Agent Orangen aiheuttamien haittavaikutusten hoitamiseen.
Desmond Harrington
Desmond Harrington (s. 19. lokakuuta 1976 Savannah, Georgia) on yhdysvaltalainen näyttelijä. Hän on esiintynyt muiden muassa elokuvissa Surmanloukku (2001), Aavelaiva (2002), Ihmisjahti (2003), Love Object (2003), 3-Way (2004) ja Exit Speed (2008) sekä televisiosarjoissa Dexter ja Gossip Girl.
Fenyyliasetaatti
Fenyyliasetaatin kemiallinen kaava on C8H8O2 ja rakennekaava CH3COOC6H5. Fenyyliasetaatti on etikkahapon fenyyliesteri, josta käytetään myös nimitystä asetyylifenoli.
Fenyyliasetaatin kanssa isomeerinen aine on fenyylietikkahappo.
Fenyyliasetaattia käytetään orgaanisten reaktioiden liuottimina ja eräiden synteesien lähtöaineena. Yhdistettä voidaan valmistaa fenolin ja etikkahapon välisellä reaktiolla. Fenyyliasetaattia esiintyy kohokkien (Silene) suvun kukkien tuoksuissa.
Ympäristö- ja terveysvaikutukset
Lyhytaikainen altistus aineelle voi ärsyttää silmiä ja ihoa.
Kéréna
Kéréna on maalaiskunta ja sen keskuskylä Moptin alueen Douentzan piirissä Malissa. Se sijaitsee 30 kilometriä Douentzasta itään. Kunnassa on 3 300 asukasta (vuonna 2009).
Kérénan kunnan pinta-ala on 319,5 neliökilometriä. Se rajoittuu lounaassa Douentzan piirin Dianwélin, luoteessa Pétakan, koillisessa ja idässä Dallahin sekä etelässä Koron piirin Diankaboun kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa, jolla kohoaa muutamia matalia vuoria. Pysyviä vesistöjä ei ole.
Kuntaan kuuluu kolme kylää sekä useita pienempiä asutuksia. Asukkaiden enemmistö on fulbeja. Heidän lisäkseen kunnassa asuu dogoneja. Vallitseva uskonto on islam.
Se parhaiten nauraa
Se parhaiten nauraa (Le Dîner de cons) on Francis Veberin käsikirjoittama ja ohjaama ranskalainen komediaelokuva vuodelta 1998. Se perustuu Veberin omaan näytelmään, jota on esitetty suomeksi nimillä Joka toiselle kuoppaa kaivaa ja ''Se parhaiten nauraa...! ''.
Juoni
Yläluokkaisella ja varakkaalla seurueella on tapana pitää illalliskutsuja, jonne jokainen kutsuu tyhmimmän ihmisen jonka löytää kertomaan itsestään ja harrastuksestaan. Jälkeenpäin äänestetään voittajasta, ääliömäisimmän tyypin löytäneestä, ja pilaillaan vieraan kustannuksella. Nyt kustantaja Pierre Brochant (Thierry Lhermitte) on ”ääliönetsijän” avulla löytänyt vieraakseen tulitikuista nähtävyyksien pienoismalleja rakentavan valtiovarainministeriön virkamiehen François Pignonin (Jacques Villeret). Samana päivänä Brochant saa ensin golfkentällä noidannuolen ja joutuu vielä vaimonsa hylkäämäksi vähän ennen kuin Pignon saapuu. Brochant tarvitseekin nyt Pignonin apua asioidensa selvittämisessä, mutta tämä tekee kaiken mahdollisen Brochantin kannalta väärin. Pignonille paljastuu Brochantin veronkiertoasioita, ja Pignon kutsuu paikalle verotarkastajan. Brochant saa maistaa omaa lääkettään kaikkien typerien virheidensä vähitellen paljastuessa.
Vastaanotto ja myöhempi arvostus
Elokuva sai kuusi César-ehdokkuutta, joista palkinnon voittivat Daniel Prévost ja Jacques Villeret rooleistaan ja Veber käsikirjoituksestaan.
Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Amerikkalaisversio
Jay Roach ohjasi tarinasta englanninkielisen muunnelman Dinner for Schmucks, joka sai ensi-iltansa vuonna 2010. Sen pääosia näytelevät Steve Carell ja Paul Rudd. Sitä on esitetty Suomessa Sub ja Ava-kanavilla 2014 ja 2015.
Cygnaeuksen koulu
Cygnaeuksen koulu tarkoittaa seuraavia kouluja:
Valeri Medvedev
Valeri Vladimirovitš Medvedev (, syntyjään Valeri Ivanovitš Marinin; 16. maaliskuuta 1923 Išim – 16. helmikuuta 1997 Moskova ) oli venäläinen lastenkirjailija ja näyttelijä.
Valeri Medvedev syntyi puna-armeijalaisen perheeseen. Vanhempien jouduttua Stalinin vainojen uhreiksi hänet adoptoi Tšeljabinskin teatterin näyttelijä Vladimir Medvedev.
Medvedev valmistui teatterikoulu Gitisistä vuonna 1952, työskenteli näyttelijänä ja julkaisi ensimmäisen lastenkirjansa vuonna 1960. Hänet tunnetaan suositusta Barankin-kirjasarjasta, joka sai Venäjän SFNT:n valtionpalkinnon vuonna 1983. Medvedev on kirjoittanut myös humoristisia lauluja ja sketsejä.
Dún Aonghasa
Dún Aonghasa on linnoitus Irlannin Aransaariin kuuluvalla Inis Mórilla maan länsirannikolla. Merenrannalla kalliolla sijaitsevasta linnoituksesta on jäljellä osa sen kivisistä muureista. Arkeologisten löytöjen perusteella paikka on peräisin pronssikaudelta.
Kohde
thumb|vasen|Chevaux-de-frise. thumb|vasen|Sisäaluetta. Dún Aonghasa sijaitsee Aransaarten suurimmalla saarella Inis Mórilla Galwaynlahdella Irlannin länsirannikolla. Paikalla on merestä noin 87 metrin korkeudelle kohoava kallio, jolla on kivisiä linnoitteita. Sisimmäisellä linnoituksella on kaksi ulkomuuria, sekä kolmannen jäännökset. Pystyssä oleva sisämuuri on korkeudeltaan 4,9 metriä ja paksuudeltaan 5 metriä. Niiden ulkopuolella on vielä kolmas niin sanottu chevaux-de-frise, sisemmille puolustusvaurstuksille tulon esteeksi tehty pystykivimuuri. Koko alueen pinta-ala on noin 5,7 hehtaaria. Sisemmät puolustukset ovat avoimia merelle päin etelään. Mahdollisesti tälläkin puolella on aikanaan ollut matala kivimuuri. Sisälinnoituksille pääsi koillisesta kapeaa käytävää pitkin.
Historia
Paikalla tehtiin kaivauksia vuosina 1992–1995. Löytöjen perusteella paikalla on ollut asutusta pronssikauden keski- tai loppuvaiheilta 1 400–600 vuotta ennen ajanlaskun alkua. Aikaisemmin linnoitusten oli uskottu olevan peräisin rautakaudelta 600-luvulta eaa 400-luvulle jaa. Pronssikautisiin jäännöksiin lukeutuivat pyöreän talon rauniot. Asutuksesta kertoivat esimerkiksi eläinten luut ja keramiikan sirpaleet. Taloudellisesti pronssikauden asukkaille merkittävin elinkeino on ilmeisesti ollut lampaiden kasvatus. Lampaita kasvatettiin etenkin lihan, ei niinkään villan takia. Paikalla oli myös pronssisten keihäänkärkien ja miekkojen valmistukseen käytettyjä muotteja. Linnotuksen sisämuuri on rakennettu myös pronssiajalla, mutta ulommille muureille ei ole tehty ajoitusta. Puolustusvarustelujen ja muiden löytöjen perusteella paikka on joka tapauksessa ollut aikanaan merkittävä keskus.
Linnoituskesta ei sen sijaan ole jäänyt ollenkaan samalla tapaa merkkejä paikallisen kansanperinteeseen. Dún Aonghasa tarkoittaa "Aonghusin linnaa". Täysin selvää ei kuitenkaan ole, keneen nimellä viitataan. Nimi on suhteellisen yleinen. Mahdollisesti kyse on myyttisestä Tuath Dé Oengus Mac ind Ócista, tai tuntemattomammasta legendaarisen historian hahmosta. Nykyisin Dún Aonghasa on suosittu matkailukohde. Seutu on iirinkielistä Gaeltachtia.
Predrag Stojaković
Predrag ”Peja” Stojaković (s. 9. kesäkuuta 1977 Požega, Jugoslavia) on serbialais-kreikkalainen kilpauransa päättänyt koripalloilija.
Tarkkakätisenä heittäjänä tunnettu Stojaković on NBA:n kaikkien aikojen kolmanneksi tarkin vapaaheittäjä ja neljänneksi eniten kolmen pisteen koreja heittänyt pelaaja. Hän voitti urallaan yhden NBA-mestaruuden.
NBA
NBA-uransa Stojaković aloitti Sacramento Kingsissä, jossa hän pelasi lähes kahdeksan kauden ajan. Kings varasi hänet vuoden 1996 varaustilaisuuden ensimmäisellä kierroksella, mutta NBA:han hän siirtyi vasta kaudeksi 1998–1999. Kahden hieman heikomman kauden jälkeen Stojaković löi itsensä lopullisesti läpi kaudella 2000–2001 ja tuli toiseksi äänestyksessä kauden kehittyneimmästä pelaajasta.
Kahtena seuraavana kautena Stojaković jatkoi samaa tahtia. Hän pelasi molempina vuosina tähdistöottelussa sekä voitti kolmen pisteen heittokilpailun.
Kausi 2003–2004 oli tilastollisesti Stojakovićin uran paras. Sacramenton paras pistemies Chris Webber oli sivussa lähes koko kauden, jolloin Stojaković nousi joukkueen tärkeimmäksi hyökkäyspään pelaajaksi. Runkosarjan jälkeen hän johti liigaa tehdyissä kolmen pisteen koreissa (240) sekä vapaaheittotarkkuudessa (92,7 %) ja oli pistetilaston toinen 24,2 pisteellä ottelua kohden.
Vuoden 2006 alussa Stojaković kaupattiin Indiana Pacersille vaihdossa Ron Artestiin. Pacers-pesti jäi kuitenkin lopulta vain puolen vuoden mittaiseksi.
Ennen kauden 2006–2007 alkua Stojaković vaihdettiin New Orleans Hornetsiin vaihdossa Andrew Bettsin varausoikeuksiin. Kahdeksannessa pelissään uuden joukkueensa riveissä hän teki uudeksi ottelukohtaiseksi ennätyksekseen 42 pistettä. Suuri osa kaudesta meni kuitenkin sivuun loukkaantumisten ja selkäleikkauksen takia. Kaudella 2007–2008 Stojaković palasi lähes huippuvuosiensa kuntoon ja oli joukkueensa tärkeimpiä pelaajia.
Stojaković edusti Hornetseja vielä kauden 2010–2011 alussa, jonka jälkeen hänet myytiin Toronto Raptorsille. Hän pelasi Raptorsissa vain kaksi ottelua loukkaantumisten takia, ja lopulta Toronto osti hänet ulos sopimuksesta. Pian tämän jälkeen Stojaković siirtyi Dallas Maverickseihin. Kauden päätteeksi Stojaković voitti ensimmäisen NBA-mestaruutensa.
Maajoukkueura
Stojaković voitti Jugoslavian paidassa EM-pronssia vuonna 1999. EM-kultaa hän voitti vuonna 2001 ja MM-kisoista hän voitti kultaa vuonna 2002. Vuoden 2001 EM-kisoissa hänet valittiin turnauksen arvokkaimmaksi pelaajaksi.
Aggression Continuum
Aggression Continuum on Fear Factoryn kymmenes studioalbumi, joka julkaistiin 18. kesäkuuta 2021. Albumi on myös viimeinen yhtyeen pitkäaikaisen laulajan ja alkuperäisjäsenen Burton C. Bellin kanssa.
Anthony Basso
Anthony Basso (s. 4. heinäkuuta 1979, Besançon) on ranskalainen jalkapallomaalivahti, joka palasi kaudella 2006–2007 kasvattajaseuransa AJ Auxerren riveihin.
Jussi Aaltonen
Jussi Aaltonen (s. 15. huhtikuuta 1965) on tamperelainen muusikko. Hänet tunnetaan parhaiten Mustat Enkelit -yhtyeen laulusolistina.
Jussi Aaltonen on Popeda-yhtyeen Pate Mustajärven siskonpoika ja tuurannut Mustajärveä Popedan keikoilla. Jussi Aaltosen poika Valtteri Aaltonen on Rockwalli -nimisen bändin laulaja.
Piiskaherne
Piiskaherne (Spartium junceum) on hernekasveihin kuuluva keltakukkainen pensas.
Ulkonäkö ja koko
Piiskaherne on monivuotinen pieni pensas, joka voi kasvaa 3 metriä korkeaksi Sen oksat ovat vihreät ja vahapintaiset ja kasvavat pystysuorassa. Lehtiä on harvassa. Ne ovat kapeita ja 1–3 cm pitkiä. Tuoksuvien kukkien halkaisija on noin 2,5 cm. Siemenet kehittyvät 5–10 cm pitkiin palkoihin.
Kasvi on alkujaan kotoisin Välimeren seudulta.
Wexford
Wexford (, yolaksi Weisforthe, muinaisnorjaksi, Veisafjǫrðr) on noin 20 000 asukkaan kaupunki Irlannissa, saaren kaakkoisosassa Wexfordin kreivikunnassa.
Kaupungin perustivat viikingit 800-luvulla. Sen nimi oli Weissfiord, "mutainen vuono". Normannit valtasivat sen 1169. Kaupunki kärsi verilöylystä valloitussodan yhteydessä 1649, ja siellä taisteltiin myös Irlannin vuoden 1798 kapinassa.
Suojaisasta sijainnistaan huolimatta Wexford osoittautui huonoksi satamapaikaksi, koska joen tuoma maa-aines muodosti liikkuvia särkkiä. 1900-luvun alussa rakennettiinkin uusi syväsatama 20 kilometriä etelämmäksi, ja Westfordin oma satama jäi pienten kalastus- ja huvialusten käyttöön.
Wexfordissa on järjestetty vuosittain oopperafestivaali vuodesta 1951 alkaen. 2000-luvulla sinne rakennettiin Irlannin ensimmäinen juuri tähän tarkoitukseen suunniteltu oopperatalo. oman kaupungin festivaalin lisäksi talossa esiintyy vierailevia oopperaseurueita.
Live Shit: Binge & Purge
Live Shit: Binge & Purge on amerikkalaisen metalliyhtye Metallican 23. marraskuuta 1993 julkaistu konserttitallenneboksi. Se sisältää materiaalia Nowhere Else To Roam -kiertueen Méxicon (CD:t 1-3), Wherever We May Roam -kiertueen San Diegon (DVD 1/VHS 1-2) ja Damaged Justice -kiertueen Seattlen (DVD 2/VHS 3) konserteista. Kokonaisuus keskittyy pääasiassa vuonna 1991 julkaistun Metallican viidennen studiolevyn Black Albumin jälkeiseen kiertueeseen. Vuonna 2004 boksista julkaistiin uudistettu versio, jossa VHS-nauhat muunnettiin DVD-formaattiin.
José Bosingwa
José Bosingwa da Silva (s. 24. elokuuta 1982 Kinshasa, Zaire) on portugalilainen jalkapalloilija, pelipaikaltaan oikea laitapuolustaja. 183 senttimetriä pitkä Bosingwa edustaa englantilaista Queens Park Rangersia.
Bosingwa muutti Zairesta Seiaan, Portugaliin hyvin nuorena portugalilaisen isänsä ja kongolaisen äitinsä kanssa. Jalkapalloilijan urallaan hän on ehtinyt edustaa Chelsean lisäksi portugalilaisseuroja Freamundea, Boavistaa ja Portoa, jonne José Mourinho hankki hänet kaudeksi 2003/04. Bosingwa sai kauden aikana vastuuta kohtalaisesti 11 liigaottelussa ja teki ensiesiintymisensä Mestarien liigassa 16. syyskuuta 2003 Partizania vastaan. Yhteensä hän pelasi kahdeksassa ottelussa yllätyksellisesti Porton voittoon päättyneessä kilpailussa.
Seuraavalla kaudella 2004/05 Bosingwan pelipaikaksi vakiintui alkuperäisen keskikenttäpelaajan paikan sijaan oikean puolustajan paikka ja Paulo Ferreiran ja Carlos Secretárion siirtojen myötä hän nousi Porton vakituiseen avauskokoonpanoon. Hän oli tärkeässä osassa Porton voittaessa viiden peräkkäisen kauden aikana neljä liigamestaruutta.
11. toukokuuta 2008 Porto tiedotti, että Bosingwa ja Chelsea olivat päässeet sanalliseen sopimukseen pelaajan siirrosta Englantiin 2008 EM-kisojen jälkeen. Hän allekirjoitti Chelsean kanssa kolmivuotisen sopimuksen ja Porto sai siirtokorvausta 20,5 miljoonaa euroa.
Bosingwa siirtyi vapaana pelaajana Queens Park Rangersiin 17. elokuuta 2012 ja teki seuran kanssa kolmen vuoden sopimuksen.
Maajoukkueura
Tasaisen hyvien seuratason suoritustensa ansiosta Bosingwa nousi Portugalin maajoukkueeseen vuonna 2007. Hän nousi pian maajoukkueen vakiopelaajaksi syrjäyttäen Miguelin oikean puolustajan paikalta. Junioritasolla Bosingwa oli ehtinyt edustaa Portugalia muun muassa olympialaisissa 2004 ja alle 21-vuotiaiden EM-kisoissa samana vuonna. Aikuisten tasolla hänet valittiin ensimmäisen kerran arvokisoihin 2008 EM-turnaukseen, jossa hän oli aloituskokoonpanossa Portugalin kaikissa kolmessa merkityksellisessä ottelussa. Hänet valittiin myös kisojen tähdistöjoukkueeseen.
Episiotomia
Episiotomia eli välilihan leikkaus on kirurginen toimenpide, jossa emätintä laajennetaan synnytyksen helpottamiseksi. Episiotomia tulee kysymykseen, kun väliliha ei jousta riittävästi lapsen synnyttämiseksi tai kudoksen arvellaan repeävän.
Toimenpide tehdään paikallispuudutuksessa saksilla. Leikkaustapoja on kaksi: kohti peräaukkoa tai viistosti kohti pakaraa. Haava ommellaan synnytyksen jälkeen.
Episiotomia on yleinen toimenpide Latinalaisessa Amerikassa, mutta muualla sen määrä on vähentynyt.
Karinkannanmatala
Karinkannanmatala on matala asumaton saari Siikajoen kunnassa mannermaan ja Hailuodon välisessä salmessa lähellä Hailuodon kunnanrajaa. Saari on osa Säärenperän ja Karinkannanmatalan Natura-aluetta (FI1105201) ja se sisältyy valtakunnalliseen lintuvesien suojeluohjelmaan.
Ismo Kallio
Kallio muistetaan muun muassa Mauno Koiviston kauden presidentti-imitaatioistaan, jotka toivat hänelle lempinimen ”Vara-Manu”. Hän näytteli presidentti Koivistoa myös neljässä komediaelokuvassa 1984–1992.
Ura
Näyttelijänuransa Ismo Kallio aloitti jo 10-vuotiaana Turun lapsiteatterissa 1946. Hän kävi 1954–1957 Suomen teatterikoulun, mistä valmistuttuaan siirtyi neljäksi vuodeksi Turun kaupunginteatteriin. Vuonna 1961 hän aloitti näyttelijänä Helsingin kansanteatterissa, joka yhdistyi Helsingin kaupunginteatteriin neljä vuotta myöhemmin. Kallio jatkoi kaupunginteatterissa aina vuoteen 1979 asti.
Suomen Kansallisteatterissa Kallio näytteli ensimmäisen kerran jo teatterikoululaisena 1955. Hänellä oli kiinnitys tälle kansallisnäyttämölle vuosina 1979–2004. Viimeisen roolinsa Kansallisteatteriin hän teki vuonna 2013 Anton Tšehovin Kirsikkapuistossa lakeija Firsinä.
Kallio kykeni sekä traagisiin että koomisiin rooleihin. Esimerkiksi hänen roolinsa Shakespearen Myrskyn Prosperona keräsi ihailua. Pitkällä näyttelijänurallaan Kallio sai vastanäyttelijöikseen muun muassa Ansa Ikosen, Tea Istan ja Tiina Rinteen.
Teatterityön ohessa Kallio esiintyi useissa elokuvissa, alkaen avustavasta roolista Aarne Tarkaksen filmissä Olemme kaikki syyllisiä (1954). Ensimmäinen suuri elokuvatyö oli komisario Susikosken rooli Yrjö Norran filmissä Kolmas laukaus (1959), joka perustuu Mauri Sariolan poliisiromaaniin. Myöhemmin Kallio näytteli muun muassa Risto Jarvan, Edvin Laineen ja Matti Kassilan ohjaustöissä. Renny Harlinin pitkässä esikoiselokuvassa Jäätävä polte (1986) Kallio esitti vankilan komentajaa Anatoli Zarkovia. Vielä vuonna 2015 hän näytteli kauppiasta Timo Koivusalon lastenelokuvassa Risto Räppääjä ja Sevillan saituri.
Kallio näytteli myös monissa televisionäytelmissä ja -sarjoissa, esimerkiksi Teatterituokion useissa tuotannoissa vuodesta 1963 lähtien, Vasikantanssissa (2003–2004) sekä Salatuissa elämissä, jossa hän esitti Erik Ekholmia 2000–2001 kaikkiaan 42 jaksossa. Ääninäyttelijänä hän toimi muun muassa Kung Fu Panda -sarjan kolmessa animaatioelokuvassa 2008–2016 mestari Shifuna.
1960-luvun alussa Kallio levytti toistakymmentä huumoripitoista kappaletta, joista mainittakoon ”Arabi Ahab”, ”Seiska”, ”Kesälesken blues” ja ”Jäkäti jäk”. Vuonna 2011 ilmestyi EP-levy Hiihtäjän hyräily, jossa hän esittää neljä Kaj Chydeniuksen säveltämää kappaletta. Levyn nimikkokappale "Hiihtäjän hyräily" on Eino Leinon runo. Lisäksi Kallio vieraili Chydeniuksen julkaisuilla Tule aurinko kaunis ja Kaj Chydeniuksen sävellyksiä vuosilta 1969–1999.
Yksityiselämä
Ismo Kalliolla oli vaimonsa Leenan kanssa kaksi lasta. Ihmisenä häntä leimasi tunnollisuus sekä työssään että yksityishenkilönä. Hän perehtyi roolihenkilöihinsä huolellisesti.
Vuonna 1988 Kallio toimi presidentin valitsijamiehenä. Hänelle myönnettiin Ida Aalberg -palkinto 1983 ja Pro Finlandia -mitali 1999. Uransa alkupuolella Kallio voitti Elokuva-Aitan suosikkiäänestyksen vuosina 1963–1964.
Kallio jäi eläkkeelle Kansallisteatterista vuoden 2004 alussa, ja seuraavana vuonna ilmestyi hänen muistelmateoksensa Kaikkea alaan kuuluvaa, jonka toimitti Solja Kievari. Kallio jatkoi kuitenkin näyttelijäntyötään eläkkeelle jäätyäänkin. Hän kuoli 83-vuotiaana pitkän sairastamisen jälkeen. Hänet on haudattu Turun hautausmaalle. Myös Kallion isoisä Hemmo Kallio (1863–1940) oli näyttelijä.
Salametsästäjä (kirja)
Salametsästäjä (Die Again, 2014) on Tess Gerritsenin kirjoittama jännitysromaani. Salametsästäjä on 11. osa Gerritsenin kirjoittamaa Rizzoli & Isles -kirjasarjaa, jonka pohjalta on myöhemmin tuotettu samanniminen rikosdraamasarja. Kirjan on suomentanut Ilkka Rekiaro ja sen julkaisi suomeksi Otava vuonna 2015.
Juoni
Kirjan tapahtumat alkavat Botswanassa, jonne lontoolainen kirjakauppias Millie on lähtenyt luontosafarille yhdessä miehensä Richardin kanssa. Millien unelmana ei alun perinkään ollut lähteä keskelle villiä luontoa ja tarinan edetessä tämä tunne vahvistuukin entisestään. Onneksi on komea matkaopas Johnny, joka on luotsannut matkailijoitaan urheasti läpi viidakon vaarojen. Mukavat iltanuotiot ja yhteishenki alkavatkin pian rakoilla, kun leirillä alkaa todella tapahtua: yksitellen toinen toistaan seurueen jäsenistä löydetään villieläinten raatelemana. Matkailijat alkavat syyttelemään toisiaan ja välit seurueen välillä kiristyvät. Lopulta kaikki paitsi Millie päätyvät syyllistämään Johnnya, joka lopulta jättääkin joukon oman onnensa nojaan. Milliellekin selviää lopulta miehensä todellinen luonne ja Millie päätyy luottamaan Johnnyyn enemmän kuin omaan mieheensä.
Tarinan toinen puoli kuvastaa Bostonia, rikostutkijoiden Mauran ja Janen kotikaupunkia, jossa ollaan myös tekemisissä kissapetojen kanssa, kun kuuluisa metsästäjä ja eläintentäyttäjä Leon Gott löytyy autotallistaan raa’an rituaalimurhan uhrina. Lisäksi paikallisessa eläintarhassa tapahtuu samoihin aikoihin salaperäinen tapaturma, kun leopardi raatelee yhden eläintarhan työntekijöistä kuoliaaksi. Ja eikä aikaakaan, kun tutkijat ymmärtävät olevansa kylmäverisen sarjamurhaajan jäljillä. Jollain oudolla tavalla myös tämä kuuluisa Botswanan murhanäytelmäksi muodostunut safari näyttää liittyvän Bostonin murhiin.
Jeremiah Wright
thumb|250px|Jeremiah Wright Jeremiah Alvesta Wright, Jr. (s. 22. syyskuuta 1941) on Chicagon Trinity United Church of Christ -seurakunnan aiempi pappi.
Pastori Wright oli Yhdysvaltain demokraattisen puolueen presidenttiehdokkuutta tavoittelevan Barack Obaman pappi. Pastori Wright tuli laajempaan maailmanlaajuiseen tietoisuuteen nimenomaan Obamaan liittyvien yhteyksiensä vuoksi.
Amerikkalainen ABC-televisiokanava esitti maaliskuussa 2008 lähetyksessään otteita pastori Wrightin saarnoista. Saarnat ovat eräiltä osin luonnehdittavissa poliittisesti sävyttyneiksi ja näkemyksiltään liian radikaaleiksi amerikkalaiselle keskivertoäänestäjälle. Wright väittää eräässä saarnassaan Yhdysvaltain toimivan Ku Klux Klanin alaisuudessa ja sanoo Yhdysvaltain hallituksen omalla ulkopoliittisella toiminnallaan "kerjänneen" syyskuun 11. päivän iskut Yhdysvaltain maaperälle. Vuodelta 2003 olevassa saarnassaan Wright toistaa useasti ilmausta "God damn America" (suom. Jumala kirotkoon Amerikan).
Maaliskuussa 2008 Barack Obama oli kommentoitunut yleisesti Jeremiah Wrightin mielipiteitä ennen ABC:n uutista siten, että "pastori Wright on kuin vanha setä, joka sanoo asioita, joista en ole aina samaa mieltä ("is like an old uncle who says things I don't always agree with"). Myöhemmin Obama ilmoitti 31.5.2008 eroavansa Chicagon Trinity United Church of Christ -seurakunnasta, vaikka Jeremiah Wright oli jo aiemmin vuoden 2008 alussa vetäytynyt papin tehtävistä eläkkeelle eikä siten enää tuossa vaiheessa toiminut Obaman pappina.
Jascha Heifetz
Jascha Heifetz (2. helmikuuta 1901 Vilna – 10. joulukuuta 1987 Los Angeles) oli liettuanjuutalainen ja yksi 1900-luvun suurimpia viulisteja ja viulupedagogeja. Heifetz aloitti 1900-luvun suurten viulistien sarjan ja ohitti suosiossa 1800-luvulla eläneet tulkitsijat.
Heifetz syntyi Vilnassa ja aloitti kaksivuotiaana viuluopinnot isänsä opetuksessa. Nelivuotiaana hän aloitti viralliset opintonsa Ilja Malkinin johdolla Vilnan Keisarillisessa musiikkikoulussa. Seitsemänvuotiaana hän esiintyi ensimmäisen kerran julkisesti ja soitti Kaunasissa Mendelssohnin viulukonserton. Yhdeksänvuotiaana hän aloitti viuluopinnot opettajanaan Leopold Auer. Vuonna 1912 hän debytoi Saksassa soittaen Tšaikovskin viulukonserton.
Jascha Heifetzin pojanpoika, yhdysvaltalainen rumpali Danny Heifetz on ollut jäsenenä mm. yhtyeissä Mr. Bungle ja Secret Chiefs 3.
Six Complete
Six Complete on Tasavallan Presidentin viides studioalbumi, joka julkaistiin 8. marraskuuta 2006.
Albumin kappale ”Last Night” on uusi versio alun perin Jukka Tolosen ensimmäisellä Tolonen! (1971) soololevyllä ilmestyneestä kappaleesta ja ”Dance” puolestaan Tasavallan Presidentin Lambertland (1974) -levyllä ilmestyneestä kappaleesta.
Levyn materiaalista julkaistiin 12. joulukuuta 2005 internetissä (alkuvuonna 2006 myös CD:nä) EP Tasavallan Presidentti Six, joka sisältää kappaleet ”Blast from the Past”, ”Climb the Ladder” ja ”The Maze”.
Joomla
Joomla! on WWW-sivujen hallintaan tarkoitettu vapaa avoimeen lähdekoodiin perustuva sisällönhallintajärjestelmä, jonka avulla voidaan lisätä ja päivittää WWW-sivujen sisältöä.
Toiminta
Joomla! asennetaan WWW-palvelimelle ja sen ylläpitoliittymää käytetään internet-selaimen avulla. Ylläpitoliittymän kautta voidaan luoda uusia sivuja sekä lisätä tekstiä ja kuvia. Kaikki kirjoitettu teksti tallennetaan tietokantaan, josta se noudetaan käytön aikana. Joomla tukee monikielisyyttä ja siihen on saatavissa lähes 70 eri kieltä. Joomla! tarvitsee Apachen, PHP:n ja MySQL:n toimiakseen.
Ominaisuudet
Joomla!-sisällönhallintajärjestelmän ominaisuuksia ovat :
Historia
Joomla! pohjautuu Mambo-ohjelmaan, ja kehitystyöstä vastaa sama tiimi, joka vastasi Mambon kehityksestä aina elokuuhun 2005 saakka. Tuolloin nykyinen Joomla!-kehitystiimi erosi Mambo-projektista ja perusti uuden projektin. Se sai myöhemmin nimen Joomla!.
Haïré
Haïré on maalaiskunta Moptin alueen Douentzan piirissä Malissa. Sen keskuskylä Boni sijaitsee 80 kilometriä Douentzasta itään. Kunnassa on 29 700 asukasta (vuonna 2009).
Haïrén kunnan pinta-ala on 5 155 neliökilometriä. Se rajoittuu idässä Douentzan piirin Homborin ja Mondoron sekä lännessä Dallahin ja Gandamian kuntiin, etelässä Koron piirin Dinangouroun kuntaan ja pohjoisessa Timbuktun alueen Gourma-Rharousin piiriin.
Kuntaan kuuluu 32 kylää. Asukkaiden enemmistö on fulbeja. Heidän lisäkseen kunnassa asuu tuaregeja, dogoneja ja bambaroita.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu, maapapu sekä vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Bonissa pidetään piirikunnan tärkeimmät karjamarkkinat.
Kunnan läpi kulkee Moptin ja Gaon välinen asfaltoitu maantie RN16, josta haarautuu Bonin kautta Burkina Fason Djiboon johtava reitti. Palveluihin kuuluvat koulut ja terveysasema.
Tarhakalmisto
thumb|Kroggårdsmalmenin tarhakalmisto [[Karjaalla.]] Tarhakalmisto on hautaustapa, joka yleistyi Virossa myöhäispronssikaudelta lähtien. Tarhakalmistossa ruumis, joko poltettuna tai polttamattomana, asetettiin paljaan maan pinnalle suurien kivien muodostamaan suorakaiteen muotoiseen tarhaan. Ruumis tai sen jäännökset peitettiin pienillä kivillä, minkä jälkeen tarhan päälle kasattiin tasainen kiviröykkiö. Usein tarhakalmiston alkuna on yksittäinen tarha, jonka viereen on rakennettu lisää tarhoja. Usein tarhat kulkevat harjanteen huippua pitkin poikittain. Suuret tarhakalmistot lienevät kuuluneet samalle talolle tai suvulle. Tarhoja esiintyy myös yksittäisinä.
Virossa ja Latviassa
Virossa ja Pohjois-Latviassa on todettu noin 500 tarhakalmistoa. Ne ovat jakaantuneet melko tasaisesti ympäri maan lukuun ottamatta Länsi-Viroa ja Itämeren saaria, joissa tarhoja on hyvin vähän. Valter Lang on arvioinut, että Virossa eli tuolloin noin 30 000 asukasta, jolloin tarhoja olisivat käyttäneet noin kymmenen hengen perheet. Tämän mukaan tarhoja tulisi olla 3 000, mikä johtaa ajatukseen, etteivät kaikki käyttäneet hautaamiseen tarhaa. Muut viljelytilat hautasivat jäsenensä arkeologisesti näkymättömästi.
Harri Moora on todennut, että tarhakalmistot ovat kehittyneet Pohjois-Virossa kirstuhaudoista, jossa vainaja haudattiin laakakivikirstuun laajan kivirakennelman ympäröimänä. Hautaan päätyi tärkeä esi-isä tai päällikkö. Monet tarhakalmistot ovat sisältäneet tai olleet kirstuhaudan lähellä, joten sama yhteisö olisi tällöin muuttanut traditiotaan.
Moora antoi tarhoille ylimalkaiset mitat. Ne olivat yleensä 7−10 metriä pitkiä ja 1,5−6 metriä leveitä. Ne asemoitiin niin, että tarhan sivu oli pohjois–etelä-suunnassa. Tarhakalmistoon kuului yleensä 2−15 tarhaa. Hautoihin haudattiin uusia vainajia 2−5 vuosisataa, josta noin 100−500 jaa. tapa oli Virossa erittäin yleinen.
Tarhahautauksen kehitysvaiheita voidaan esitellä rautakauden eri vaiheiden puitteissa. Virossa esiroomalainen rautakausi ajoitetaan 500 eaa. − 50 jaa. ja roomalainen rautakausi 50−450 jaa.